stanford-oval/wikipedia huggingface dataset:
Kaakkois-Suomen Kolmonen
Entisiä joukkueita > FC Villisiat

FC Villisiat on jalkapalloseura Elimäeltä. Edustusjoukkuetoiminnan lisäksi seuralla on ikämies- ja junioritoimintaa. Aikaisemmin joukkue tunnettiin emoseuransa mukaan nimellä Elimäen Vauhti. Joukkue nousi kaudeksi 2008 Kolmoseen, kun heinolalainen HP-47 luopui sarjapaikastaan, mutta se putosi kaudeksi 2009 jälleen Neloseen.
Entisiä joukkueita > HaPK

Haminan Pallo-Kissat (HaPK) on vuonna 1950 perustettu haminalainen jalkapalloseura. Miesten edustusjoukkueen lisäksi seuralla on useita ikämies- ja juniorijoukkueita sekä futsal-toimintaa. Seuran pääpainopiste onkin juniorikasvatuksessa.
Entisiä joukkueita > KoRe

Kotkan Reipas (KoRe) on vuonna 1938 perustettu kotkalainen urheiluseura. Jalkapallossa seuran joukkue on pelannut parhaimmillaan SM-sarjaa vuosina 1955 ja 1957. Se nousi Kolmoseen kaudeksi 2009 täydennysmenettelyn kautta Purhan luovuttua paikastaan.
Entisiä joukkueita > Lappee JK

Lappeen Jalkapalloklubi (Lappee JK) perustettiin vuoden 2007 lopulla alun perin PEPOn ja Rakuunoiden junioriorganisaation Rakuunat Junioreiden talenttiseuraksi, jonka nimen alla seurat osallistuivat yhteisellä joukkueella B-junioreiden Ykköseen. Kaudella 2009 Lappee JK osallistui myös miesten Kolmoseen sen otettua sarjaan nousseen PEPOn reservijoukkueen (PEPO/2) paikan.
Entisiä joukkueita > Purha

Purha on vuonna 1958 perustettu jalkapalloseura Kouvolan Inkeroisista. Miesten edustusjoukkue pelasi vielä kaudet 2006–2008 Kolmosessa, mutta seura luopui paikastaan kaudeksi 2009 ja jatkoi pelaamista Nelosessa kakkosjoukkueen paikalla. Kotiottelunsa joukkue pelaa Inkeroisten urheilukentällä. Seuralla on myös laajamuotoista junioritoimintaa.
Entisiä joukkueita > SiU

Simpeleen Urheilijat (SiU) on vuonna 1936 perustettu urheilun yleisseura Simpeleeltä, Rautjärven kunnasta. Jalkapallossa seuralla on edustusjoukkueen reservijoukkue sekä laaja-alaista junioritoimintaa. Kotiottelunsa SiU pelaa Simpeleen urheilukentällä.
Entisiä joukkueita > TsV

Taipalsaaren Veikot (TsV) on vuonna 1915 perustettu urheilun yleisseura. Joukkueen kotiottelut pelataan Saimaanharjun urheilukentällä.
Entisiä joukkueita > VoPpK

Voikkaan Potkupallokerho (VoPpK) on jalkapallon erikoisseura Kouvolan Voikkaalta. Sen kotikenttä on Voikkaan pallokenttä. Edustusjoukkueen lisäksi seuralla on alemmalla sarjatasolla pelaava reservijoukkue.
VoPpK syntyi vuonna 1995 Tärpätti-nimisen puulaakijoukkueen pohjalta, kun joukkueen jäsenet eivät enää jaksaneet kierrellä puulaakiturnauksia, mutta halusivat pelata jalkapalloa. Joukkueen ensimmäinen virallinen kausi käynnistyi vuonna 1996 Kutosessa. Heti ensimmäisen kauden päätteeksi joukkue nousi Vitoseen, sieltä kaudeksi 2001 Neloseen ja kaudeksi 2005 Kolmoseen. VoPpK pelasi Kolmosessa kauteen 2009 asti kunnes luopui sarjapaikastaan.
Aiheesta muualla

Otteluohjelma ja sarjataulukko Palloliiton sivustolla[vanhentunut linkki]
Aiheesta muualla > Joukkueiden sivustot

HP-47 (Arkistoitu – Internet Archive)
IPS
Jäntevä
Kouvola Akatemia (Arkistoitu – Internet Archive)
Kultsu FC
MiKi
PaPe[vanhentunut linkki]
PeKa (Arkistoitu – Internet Archive)
PEPO
SavU (Arkistoitu – Internet Archive)
STPS
Sudet (Arkistoitu – Internet Archive)
Kari Rimpi

Kari Allan Rimpi (s. 18. tammikuuta 1947 Helsinki) on suomalainen upseeri ja kenraaliluutnantti evp, joka oli puolustusministeriön kansliapäällikkö 2006–2010.
Henkilöhistoria

Kari Rimpin äiti on konttoristi Hellevi Andstén. Rimpin ensimmäinen puoliso vuodesta 1970 oli Maija Välikangas (k. 1995) ja toinen vuodesta 1999 on Eeva Laakso. Rimpi valmistui Kadettikoulusta 1971 ja Sotakorkeakoulusta 1981. Hän on opiskellut myös Genevessä Institute of International Studies -instituutissa.
Sotilasura

Rimpi oli Pääesikunnan päällikkö 2003–2005,  Läntisen maanpuolustusalueen komentaja 2001–2002, Pääesikunnan maavoimapäällikkö 2000–2001, valmiuspäällikkö 1998–2000 ja erityistehtävissä 1998. Pohjoismaispuolalaisen prikaatin komentajana Bosnia-Hertsegovinassa hän toimi 1997–1998, Pohjois-Karjalan sotilasläänin komentajana 1996–1997, maanpuolustuskurssien johtajana 1994–1996 ja opettajana 1993–1994 ja Uudenmaan jääkäripataljoonan komentajana 1991–1993. Rimpi oli puolustusneuvoston yleissihteerin apulainen 1987–1990 ja Uudenmaan Rakuunapataljoonan pataljoonaupseeri 1985–1987. Hän työskenteli sotilasuransa alkuvuosina Uudenmaan Rakuunapataljoonassa myös opetusupseerina, samoin kuin toimistoupseerina ja toimistoesiupseerina Pääesikunnassa ja Helsingin sotilaspiirin esikunnassa, yksikön päällikkönä ja opetusupseerina Päällystöopistossa sekä opetusupseerina Aliupseerikoulussa. Rimpi ylennettiin luutnantiksi 1971, yliluutnantiksi 1974, kapteeniksi 1978, majuriksi 1985, everstiluutnantiksi 1990, everstiksi 1994, prikaatikenraaliksi 1997, kenraalimajuriksi 1999 ja kenraaliluutnantiksi 2001 .
Kenttäviestijärjestelmä

Kenttäviestijärjestelmä on kenttäpuhelinten, VHF-puheradioiden, HF-sähkötysradioiden, sanomalaitteiden jne. muodostama kokonaisuus, joilla voidaan muodostaa liikkuvien joukkojen, kuten komppanioiden, pataljoonien ja prikaatien viestiverkko.
Kari Kanervo

| Kari Kanervo> Henkilötiedot |
| --- | --- |
Syntynyt: 1. tammikuuta 1963 (ikä 61) Turku, Suomi
Kansalaisuus:   Suomi
Jääkiekkoilija
Lempinimi:  Kane
Pelipaikka:  keskushyökkääjä
Maila:  vasen
Pituus:  182 cm
Paino:  84 kg
Pelaajaura
Pääsarjaura:  1982–1997
Seurat:  TPS (SML) Jokerit (SML) JyP HT (SML) Ässät (SML) Lausitzer Füchse (Saksa) JHT (I-div.) Tappara (SML) EfB Ishockey (Tanska)
NHL-varaus:  160. varaus, 1981 Minnesota North Stars
Kari Kanervo (s. 1. tammikuuta 1963 Turku) on suomalainen entinen jääkiekkoilija, joka pelasi keskushyökkääjänä. Kanervo pelasi SM-liigassa yhteensä 412 runkosarjaottelua tehopistein 85+157=242 ja keräten 409 jäähyminuuttia sekä 83 playoff-ottelua tehopistein 19+22=41 ja keräten 98 jäähyminuutia. Hän pelasi urallaan myös Pohjois-Amerikassa, Saksassa ja Tanskassa. Kohtalaisen hyvin pisteitä tehnyt Kanervo oli myös suhteellisen fyysinen pelaaja, josta kertoo jäähyminuuttien määrän lisäksi myös muutamat tappelut.
Ura > Seuraura

Kanervo on Turun Palloseuran kasvatti. Hän lähti 18-vuotiaana kaudeksi 1981–1982 Montréal Juniors-joukkueeseen, QMJHL:ään. Sitä ennen Minnesota North Stars varasi Kanervon 160. pelaajana NHL:n varaustilaisuudessa 1981. Kanervo palasi vuoden päästä takaisin TPS:ään kaudeksi 1982–1983, muttei vielä murtautunut joukkueen SM-liigakokoonpanoon ja pelasi 13 ottelua. Hän pääsi pelaamaan myös kolme ottelua pudotuspeleissä.
Kanervo voitti SM-hopeaa keväällä 1985. Hän siirtyi Jokereihin syyskauden ajaksi lainalle kaudella 1986–1987, mutta palasi sittemmin TPS:ään, jossa pelasi kevääseen 1988 saakka. Kauden 1986–87 aikana Kanervo teki yhteensä tehot 21+18=39, joka oli hänelle läpimurto. Kaudeksi 1988–1989 Kanervo siirtyi JyP HT:n riveihin ja teki henkilökohtaisen piste-ennätyksensä tekemällä 40 ottelussa tehot 12+33=45. Hän voitti myös SM-hopeaa. Kaudella 1990–1991 Kanervo keräsi 102 jäähyminuuttia, joilla hän voitti koko SM-liigan jäähypörssin.
Kaudeksi 1991–1992 Kanervo siirtyi Porin Ässiin. Hän piipahti kauden aikana myös yhden ottelun verran Oulun Kärpissä, jotka pelasivat I-divisioonaa. Kanervo pelasi myös seitsemän ottelua saksalaisessa Lausitzer Füchsessä tehopistein 2+3=5. Kaudeksi 1992–1993 Kanervo palasi TPS:ään, jossa hän voitti Suomen mestaruuden keväällä 1993. Hän siirtyi seuraavaksi kaudeksi I-divisioonassa pelanneisiin Kalajoen Junkkareihin, joissa hän toimi joukkueen kapteenina. Kauteen mahtui mahtui myös muutaman viikon mittainen loukkaantuminen, kun Kanervo loukkasi niskana Lohtajalla sattuneessa hirvikolarissa. Kanervo palasi kesken kauden SM-liigaan ja siirtyi loppukaudeksi Tapparaan.
Kanervo pelasi Tapparan jälkeen viimeiset vuotensa Tanskan pääsarjan EfB Ishockeyn riveissä, jossa hän lopetti uransa keväällä 1997.
Ura > Maajoukkueura

Kanervo pelasi myös alle 20-vuotiaiden MM-kilpailuissa vuonna 1983 ja alle 18-vuotiaiden EM-kilpailuissa vuonna 1981.
Karl Bodmer

| Karl Bodmer |
| --- | --- |
 Karl Bodmer vuonna 1877.
Henkilötiedot
Syntynyt: 11. helmikuuta 1809 Zürich, Sveitsi
Kuollut: 30. lokakuuta 1893 (84 vuotta)
Kansalaisuus:  sveitsiläinen
Taiteilija
Salanimi:  Bodmer, Karn, Bodmer, Johann Karl, Bodmer, Jean-Charles ja Bodmer, Charles
Ala:  taidemaalari
Taidesuuntaus:  Barbizonin koulu
Karl Bodmer (11. helmikuuta 1809 Zürich, Sveitsi – 30. lokakuuta 1893) oli sveitsiläinen taidemaalari, joka kuvasi useissa maalauksissa Yhdysvaltain villiä länttä. Hän oli mukana tutkimusmatkailija Maximilian zu Wied-Neuwiedin retkessä Missourijoelle 1832–1834 ja kuvasi monia heimoja matkan aikana.
Bodmer sai nuorena taideopetusta sedältään Johann Jacob Meyeriltä. Lisäksi hän sai koulutusta Pariisissa. Hän lähti veljensä kanssa vuonna 1832 Saksaan, jossa heidän tarkoituksena oli yhdistää piirtäminen ja matkustaminen. Saksassa Bodmer tapasi prinssi Maximilian zu Wied-Neuwiedin, joka oli tunnettu luonnohistoriallisesti tutkimuksistaan Brasilian rannikkometsissä. Wied etsi ammattitaiteilijaa, joka lähtisi tutkimusmatkalle Pohjois-Amerikkaan. Kolme viikkoa myöhemmin he matkustivat Pohjois-Amerikkaan.
Mandanijohtaja Mato-tope Bodmerin kuvaamana.
Bodmer ja Wied saapuivat St. Louisiin 1833, ja siellä he liittyivät John Jacob Astorin turkisyhtiön suojelukseen. Bodmer ja Wied lähtivät kulkemaan St. Louisista Missouria höyrylaivalla. Heidän tavoitteena oli seurata 1800-luvun alun Lewisin ja Clarkin tutkimusretken reittiä. Matkan aikaan Bodmer maalasi tapahtumia nykyisten Nebraskan, Etelä-Dakotan, Pohjois-Dakotan, Montanan ja Wyomingin osavaltioiden alueella. Keväällä 1834 retkikunta pysähtyi lähelle nykyistä Bellevueta, Nebraskassa, turkiskauppaa varten. Pysähdyksen aikana Bodmer ja Wied tutkivat omaha-intiaaneja ja näiden karjaa. Bodmer maalasi useita intiaaniaiheisia maalauksia sekä maisemamaalauksia jokivarresta. Matkan tuloksena julkaistiin teos Reise in das innere Nord-America in den Jahren 1832 bis 1834.
Pohjois-Dakotassa Bodmer pääsi viimeisenä taiteilijana maalaamaan mandaneita, jotka tuhoutuivat lähes kokonaan pian tämän jälkeen isorokkoepidemiassa. Hän maalasi matkan aikana myös siouxeja, mustajalkoja, hidatsat ja monia muita heimoja. Wied teki samaan aikaan eläin- ja kasvitieteellisiä havaintoja. Bodmer maalasi tai piirsi matkan aikana yhteensä 81 työtä. Hänet tunnettiin tarkoista töistää, joissa hän ei romantisoinut villiä länttä, kuten monet muut taiteilijat, vaan esitti kaikki realistisesti.
Vuonna 1843 Bodmer palasi Ranskaan ja Barbizonin kaupunkiin. Hän kuului Ranskassa Barbizonin koulukuntaan ja työskenteli mm. taidemaalareiden Jean-François Milletin ja Théodore Rousseaun kanssa. Ranskassa Bodmer tuli tunnetuksi metsämaisemistaan sekä lintujen ja nisäkkäiden kuvauksistaan. Hän kuoli vuonna 1893, jolloin hänen intiaaniaiheiset työnsä olivat käytännössä unohdetut.
Aiheesta muualla

Kuvia tai muita tiedostoja aiheesta Karl Bodmer Wikimedia Commonsissa
Bodmerin luonnoskirja (englanniksi)
Bodmerin ja Wiedin matkasta (Arkistoitu – Internet Archive) (englanniksi)
Kari Kankaanpää

Kari Kankaanpää on suomalainen lavastussuunnittelija. Kankaanpää aloitti lavastussuunnittelijan opinnot Taideteollisessa korkeakoulussa 2004. Hänen ensimmäinen pitkän elokuvan lavastussuunnittelu oli Juha Wuolijoen Hella W (2012), josta Kankaanpää sai parhaan lavastussuunnittelun Jussin. Kankaanpään aikaisemmat lavastukset olivat lyhytelokuvissa. Ulkomaan opiskelujen aikana Kankaanpää mm. rakensi aseita ja alien-pukuja Neill Blomkampin tieteiselokuvaan District 9.
Kankaanpää sai Jussi-ehdokkuudet elokuvista Lauri Mäntyvaaran tuuheet ripset sekä Aurora. Toinen lavastussuunnittelun Jussi tuli Juho Kuosmasen elokuvasta Hytti nro 6 (2021).
Television puolella Kankaanpää on lavastanut mm. Nörtti: DragonSlayer666 -sarjaa sekä Nymfit-sarjan ensimmäisen tuotantokauden.
Valikoitu filmografia

Hella W, 2012
Lovemilla, 2015
Kätilö, 2015
Hymyilevä mies, 2016
Kanelia kainaloon Tatu ja Patu, 2016
Lauri Mäntyvaaran tuuheet ripset, 2017
It Came from the Desert, 2018
Astrup - Flammen over Jølster, 2019
Aurora, 2019
Ensilumi, 2020
Hytti nro 6, 2021
Erik Stoneheart, 2022
Kikka!, 2022
Järjettömän paska idea, 2023
Palkinnot

Parhaan lavastussuunnittelun Jussi-palkinto elokuvasta Hella W, 2012.
Parhaan lavastussuunnittelun Jussi-palkinto elokuvasta Hytti nro 6, 2022.
Silmänkääntäjä-tunnustus Red Carpet -festivaalilla, 2023.
Keck-teleskoopit

W.M.Keckin observatorio
Keck-teleskoopit ovat kaksi teleskooppia W.M.Keckin observatoriossa, lähellä Mauna Kean huippua Havaijin saarella. Se on yksi Mauna Kean observatorioista. Molemmissa observatoriossa on 10 metrin halkaisijaltaan oleva peili, joka koostuu 36 kuusikulmaisesta osasta. Teleskoopin paino on yksittäin 300 tonnia. Ne ovat suurimpia astronomisia teleskooppeja, jotka ovat vielä käytössä.
Aiheesta muualla

Markus Hotakainen: Kaukaisin tunnettu galaksi löytyi Yle - Tiede.  07.05.2015. Viitattu 20.04.2018.
Kuvia tai muita tiedostoja aiheesta Keck-teleskoopit Wikimedia Commonsissa
Kecskemét

| Kecskemét |
| --- | --- |
 Näkymä kaupunkiin.
 lippu:  vaakuna
 Kecskemét
 Koordinaatit: 46°54′27″N, 19°41′30″E 
Valtio:  Unkari
Alue:  Dél-Alföld
Lääni:  Bács-Kiskun
Seutukunta:  Kecskemét
Pinta-ala:  
 – Kokonaispinta-ala:  321,36 km²
Väkiluku (2009):  111 428
 – Väestötiheys:  346,7 as./km²
Aikavyöhyke:  UTC+1
 – Kesäaika:  UTC+2
 
 http://www.kecskemet.hu/ 
Infobox OKVirheellinen NIMI-arvo: 
Kecskemét [ˈkɛʧkɛmeːt] on kaupunki Unkarin keskiosassa Bács-Kiskunin läänissä Budapestin ja Szegedin puolivälissä, 86 kilometriä kummastakin. Kaupungissa oli 111 428 asukasta vuonna 2009, joten se on maan kahdeksanneksi suurin kaupunki asukasluvun mukaan. Kaupungin pinta-ala on 321,36 neliökilometriä. Kecskemét on Bács-Kiskunin läänin pääkaupunki.
Zoltán Kodály on syntynyt Kecskemétissä.
Kecskemétin suomalainen ystävyyskaupunki on Hyvinkää.
Aiheesta muualla

Kuvia tai muita tiedostoja aiheesta Kecskemét Wikimedia Commonsissa
Kaupungin kotisivut
Kecia Nyman

Kecia Nyman Christian Diorin vaatteissa 1965, kuvaajana Irving Penn.
Kecia Nyman (myös Kecia Bertell ja Kecia Fluevog, s. 17. tammikuuta 1941) on suomalaissyntyinen entinen malli, joka teki uraa New Yorkissa ja Pariisissa 1960-luvulla ja esiintyi arviolta parin tuhannen aikakauslehtinumeron kannessa. Myös hänen vanhempi sisarensa Tamara Nyman oli valokuvamalli.
Kecia Nyman syntyi köyhään evakkoperheeseen 1940-luvun alussa nykyiseen Pirkanmaahan kuuluvassa Mäntässä, jonne perhe oli juuri paennut Laatokan Karjalasta. Suojärvellä syntynyt Tamara oli esikoinen, Kecia toiseksi vanhin, ja lapsia syntyi kaikkiaan kahdeksan. Heidän isoisänsä oli venäläissukuinen, ja heidän isänsä työskenteli sähköasentajana Valmetilla. Kecia oli lapsista ainoa, joka ei käynyt oppikoulua, koska joutui huolehtimaan sisaruksistaan isonsiskon muutettua sotien jälkeen sukulaisten luo Ruotsiin. Keciakin asui Tamaran kanssa varakkaassa pankkiiriperheessä Tukholmassa Ruotsissa sotalapsena, jonka jälkeen he joutuivat opettelemaan uudestaan suomen kielen. Vuonna 1958 Nymanin perhe lähti siirtolaisiksi Kanadan Vancouveriin, jossa isä joutui pitkälle sairauslomalle ja Kecia hankki perheelle elantoa vanhainkodin siivoojana, lastenhoitajana, tarjoilijana ja sokeritehtaan pakkaajana. Loppuunpalamisesta toivuttuaan hän meni mannekiinikurssille toiveenaan samanlainen ura, jonka isosisko Tamara oli jo saanut alkuun Yhdysvalloissa.
Vuonna 1963 Kecia muutti Tamaran luo New Yorkiin ja sai tämän suhteiden avulla uransa käyntiin. Pian muun muassa valokuvaajat Richard Avedon ja Helmut Newton käyttivät Kecia Nymania paljon muoti- ja mainoskuvauksissaan. Sisarukset matkustivat työskentelemään Pariisiin, ja Tamara jäi sille tielle saatuaan paikan Chanelin muotitalosta ja tutustuttuaan Liechtensteinin prinssiin, jonka kanssa meni vuonna 1966 naimisiin. Kecia palasi hektiseen New Yorkiin mutta teki välillä töitä myös rauhallisemman työtahdin Euroopassa, jotta jaksoi pitää uraansa yllä.
Vuoden 1968 paikkeilla Kecia Nyman siirtyi New Yorkista asumaan Eurooppaan, muutti nimensä Kecia Berteliksi ja näytteli José Bénazérafin eroottisessa trillerissä Un épais manteau de sang (1967, IMDb:ssä nimellä Katia Bartell). Vuoden 1971 paikkeilla Kecia Nyman avioitui kanadalaisen jalkinesuunnittelija John Fluevogin kanssa. Heille syntyi poika Jonathan, ja perhe asettui Vancouveriin. Kecia Nyman koki uskonnollisen heräämisen ja esiintyi useita kertoja karismaattisen saarnaajan Kathryn Kuhlmanin televisioshow’ssa I Believe in Miracles Yhdysvaltojen CBS-verkossa. Avioliitto päättyi vuonna 1977, minkä jälkeen kouluja käymätön yksinhuoltajaäiti oli taloudellisesti tiukilla.
Sadat 1960-luvun keskivaiheilla syntyneet tytöt Yhdysvalloissa ja Kanadassa saivat etunimen Kecia. Nimeä ei ollut juuri annettu sitä ennen.
Aiheesta muualla

Kecia Nyman eri lehtien kansikuvissa
Kecia Nymanin kuvia Flickr-palvelussa
Kecia Nymanin muoti- ja mainoskuvia Youtube-koosteena
Kecia ja Tamara Nymanin Facebook-sivu
Kivikylän Kotipalvaamo

| Kivikylän Kotipalvaamo Oy |
| --- | --- |
 Kivikylän makkaranmuotoinen tehtaanmyymälä Huittisissa.
Perustettu:  1992
Perustaja:  Jari Laihonen
Toimitusjohtaja:  Jari Laihonen
Kotipaikka:  Rauma
Toimiala:  elintarviketeollisuus
Tuotteet:  lihajalosteet
Henkilöstö:  280
Kotisivu:  www.kivikylan.fi
Infobox OKVirheellinen NIMI-arvo: 
Kivikylän Kotipalvaamo Oy on vuonna 1992 perustettu elintarvikealan yritys, jonka kotipaikka on Rauman Lapin Kivikylässä. Yhtiöllä on kolme lihanjalostustehdasta, jotka sijaitsevat Lapissa, Huittisissa ja Säkylässä. Tehtaanmyymälät sijaitsevat Lapissa ja Huittisissa. Yhtiön tunnetuin tuotemerkki on Huiluntuhti-makkara.
Rauman Äijänsuon jäähalli on vuodesta 2009 lähtien tunnettu sponsorinimellä Kivikylän Areena.
Aiheesta muualla

Kivikylän Kotipalvaamon kotisivut
Kari Rosenberg

| Kari Rosenberg> Henkilötiedot |
| --- | --- |
Syntynyt: 20. joulukuuta 1967 Forssa, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  176 cm
Paino:  77 kg
Pelaajaura
Pääsarjaura:  1986–1996
Seurat:  FoPS (I-div.) TPS (SML) Ässät (SML) Junkkarit HT (I-div.) HPK (SML) ESC Moskitos Essen (Saksa I) Berlin Capitals (DEL) SoPa (III-div./II-div.)
Kari Rosenberg (s. 20. joulukuuta 1967 Forssa) on suomalainen entinen jääkiekkomaalivahti. Hän edusti SM-liigaurallaan TPS:ää, Ässiä ja HPK:ta.
Ura

Rosenberg oli Forssan Palloseuran kasvatti. Hän pelasi jo 15-vuotiaana ensimmäiset I-divisioonaottelunsa kaudella 1983–1984, jolloin Rosenberg torjui kolmessa ottelussa. Kaudella 1984–1985 hän torjui 14 ottelussa ja siirtyi seuraavaksi kaudeksi Turun Palloseuran A-nuoriin. Rosenberg pelasi kaudella 1986–1987 kolme ottelua TPS:n SM-liigajoukkueessa. Hän nousi joukkueen ykkösmaalivahdiksi kaudella 1987–1988.
Kaudeksi 1988–1989 Rosenberg siirtyi Ässien maalinsuulle. Hän pelasi kauden aikana 21 ottelua, mutta jäi niukasti kakkosmaalivahdiksi Antti Eskeliselle, joka torjui 29 ottelussa. Ässien kausi päättyi putoamiseen I-divisioonaan keväällä 1989. Rosenberg oli kaudella 1989–1990 Ässien ykkösmaalivahti ja hän torjui kauden aikana kaksi nollapeliä. Hänet valittiin I-divisioonan toiseen tähdistökentälliseen. Keväällä 1990 Ässät nousivat takaisin SM-liigaan. Rosenberg toimi kauden 1990–1991 Ässien ykkösmaalivahtina, mutta hän putosi kakkosmaalivahdiksi kaudella 1991–1992, kun Kari Takko palasi NHL-reissultaan Ässien ykkösmaalivahdiksi. Rosenberg aloitti kauden 1992–1993 I-divisioonassa toimien Kalajoen Junkkareiden ykkösmaalivahtina. Hän kuitenkin palasi kesken kauden Ässien kakkosmaalivahdiksi.
Rosenberg pelasi vuodet 1993–1996 HPK:ssa. Hän pelasi lähinnä joukkueen ykkösmaalivahtina ja kaudella 1993–1994 Rosenberg torjui kaikissa pukemissaan 40 ottelussaan. Hänen kahdella ensimmäisellä kaudellaan HPK ei noussut pudotuspeleihin ja Rosenbergin kolmannella kaudella 1995–1996 Mika Pietilä nousi hänen ohitseen joukkueen ykkösmaalivahdiksi. HPK tuli keväällä 1996 neljänneksi hävitessään pronssiottelussa Rauman Lukolle 2-1. Rosenberg sai torjua kahdessa playoff-ottelussa. Vuodet 1996–1998 hän torjui ESC Moskitos Essenin riveissä, Saksan toiseksi korkeimmalla sarjatasolla 2. Bundesligassa. Rosenberg palasi kaudeksi 1998–1999 HPK:hon, jossa hän toimi kakkosmaalivahtina Pasi Nurmiselle. Rosenberg kuitenkin palasi loppukaudesta Saksaan ja siirtyi torjumaan DEL-joukkue Berlin Capitalsiin. Hänen ammattilaisuransa päättyi kevääseen 1999.
Ammattilaisuransa jälkeen Rosenberg siirtyi kaudeksi 1999–2000 III-divisioonajoukkue Someron Pallon maalinsuulle. Hän torjui joukkueen II-divisioonaan keväällä 2000. Rosenberg on sittemmin pelannut vielä maalivahtina ja kuulunut joukkueen valmennustiimiin.
Maajoukkue

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Piešťany 1987 | jääkiekko |  |
Rosenberg voitti alle 20-vuotiaiden maailmanmestaruuden vuonna 1987. Hän toimi kakkosmaalivahtina Markus Kettererille, mutta pääsi itse pelaamaan neljässä ottelussa.
Kasvukipuja 20 vuotta

| Kasvukipuja 20 vuotta Miljoonasade |
| --- | --- | --- |

Kokoelmalevyn tiedot
 Julkaistu: 2006
 Tyylilaji: poprock
 Levy-yhtiö: Warner Music Finland
Miljoonasateen muut julkaisut
| Siskon luo San Diegoon 2000 | Kasvukipuja 20 vuotta 2006 | Sähköinen Rouva Maa 2016 |
Kasvukipuja 20 vuotta on suomalaisen Miljoonasade-yhtyeen viimeisin kokoelma-albumi. Se julkaistiin vuonna 2006. Kokoelma juhlisti Miljoonasateen 20-vuotista uraa, sisältäen yhtyeen suurimmat hitit sekä kaksi uutta levytystä.
Kappaleet

Kaikki kappaleet sanoittanut Heikki Salo.
| --- | --- |
 CD 1 Lapsuuden sankarille  Helenan baarissa  Miljoonasade  Köyhät  Kuu  Marraskuu  Nimettömyys  Angelika  Kaupunki  Tähtipallot  Me paetaan taas  Särkyneet  Ootko muistanu, Iiris?  Voipallo  Vain nopeat elävät  Rokkibändi Wounded Knee (alkup. Jockey Full of Bourbon)  Silmitön talvi  Trendit  Kerjäläisen tarina  Meitä jyrätään :  CD 2 Murheenkryynit  506 ikkunaa  Pakolaistaivas  Sarjakuvatyttö  Meillä on voimaa  Jee  16 & 36  Pitkä piikki  Emalisydän  Sinisenvarjon kasvit  Rakkaus on lihaa  Tulkoon rakkaus  Vallankumous evp  Kasvukipuja  Ai mikä mua vaivaa?  Paskanmarjat  Meri ei kerro  Tie tiettömään (alkup. Far Far Away)  Rakkauden lähdekoodi (uusi kappale)  Taksilapset (uusi kappale)
Tuotanto

Pauli Saastamoinen – masteroija (Finnvox)
Lauri Salo – valokuvat, layout
Risto Pohjonen – valokuvat
Olli Salo – valokuvat
Timo Lindström – toimittaja
Aiheesta muualla

Kasvukipuja 20 vuotta Discogsissa (englanniksi)
Kinto Sol

| Kinto Sol |
| --- | --- |
 DJ Payback, Skribe ja El Chivo
Tiedot
Toiminnassa:  1999–
Tyylilaji:  hip hop, rap, chicano rap, gangsta rap
Kotipaikka:  Iramuco, Guanajuato, Meksiko
Laulukieli:  englanti, espanja
Jäsenet:  Skribe, MC   El Chivo, MC   DJ Payback, DJ  
Entiset jäsenet:  El Gordo, MC (1999-2007) 
Levy-yhtiö:  Virus Enterprises
Aiheesta muualla
Kotisivut
Infobox OKNimi-testi OK: 
Kinto Sol on meksikolainen rap-yhtye, joka perustettiin vuonna 1999. Kinto Sol alkoi tehdä rapia englanniksi vuonna 1999. Seen kappaleet ovat johtaneet siihen, että muun muassa hiphop-ryhmiä, kuten Control Machete, Cartel de Santa ja Akwid, tunnustetaan oikeinselvennä.[lähde? ]
Diskografia > Albumit

Kinto Sol (1999)
Del Norte Al Sur (2000)
Hecho En Mexico (2003)
La Sangre Nunca Muere (2005)
Los Hijos Del Maiz (2007)
Carcel de Sueños (2009)
El Último Suspiro (2010)
Familia, Fe y Patria (2012)
La Tumba del Alma (2013)
Protegiendo el Penacho (2015)
Lo Que No Se Olvida (2016)
Somos Once (2017)
Lengua Universal (2018)
Aiheesta muualla

Kuvia tai muita tiedostoja aiheesta Kinto Sol Wikimedia Commonsissa
Kinto Sol viralliset sivut